Horizon Traveli otsereisid Assooridele.  Väljumised on 02.09, 09.09 ja 16.09.2011.    Lennu kestus koos vahemaandumisega mandri-Portugalis on u 8 tundi ja 50 minutit - Tallinn-Faro u 5 tundi ja 10 minutit, vahemaandumine Faros tund aega ning seejärel Faro- Ponta Delgada u 2 tund ja 40 minutit.Portugalis on kell 2 tundi, Assoridel 3 tundi Eesti ajast taga.  Enamik hotelle paikneb Sao Miqueli pealinnas Ponta Delgadas.    Miks minna Assooridele    * Assoorid, Portugali autonoomne piirkond, on saarestik Atlandi Ookeani põhjaosas, umbes 1500 km kaugusel Lissabonist. Saarestik jaguneb kolme rühma: läänerühm - Corvo, Flores keskrühm - Faial, Pico, Sao Jorge, Graciosa, Terceira idarühm - Sao Miguel (peasaar) ning Santa Maria. Kõige suurem saar on Sao Miguel (745 km2) ja kõige väiksem Corvo (17 km2).  * Mitte asjata ei kutsuta Assoore Atlandi pärliks. Golfi hoovusest tingitud pehme kliima on muutnud  saarestiku lopsakaks botaanikaaiaks. Rohelised künkanõlvad, täis musta-valgekirjuid lehmakarju, vahelduvad lopsakate metsade, troopilistes õites lillepuhmaste ning hingematvalt kaunite vulkaanikraatritesse tekkinud järvepeeglitega.  * Sao Migueli saar on aktiivsete puhkajate ning loodussõprade paradiis - vahelduv maastik pakub rohkelt erineva raskusastmega matkaradu, võimalusi ratsutamiseks, jalgrattamatkadeks. Saarel on kaks heatasemelist golfiväljakut. Ookeani floora ja fauna pakuvad põnevust sukeldujatele  ning meeldejäävaid mereretki.  * Assoorid on massiturismist veel puutumata piirkond.  * Kohalikud on väga sõbralikud ja külalislahked ning räägivad enamasti head inglise keelt.    Reisipaketi hind alates 900 eurost ühele reisijale (loteriimajutus).    Vastutav reisikorraldaja Horizon Travel. Kehtivad Horzon Traveli reisitingimused.